উৎসবের ভোরে ভয়াবহতা, দুর্ঘটনায় ঝলসে মৃত্যু ২০ জনের বেশি যাত্রীর

ওয়েবডেস্ক- বড়দিনের ভোরে মর্মান্তিক ঘটনা কর্নাটকে (Karnatak) । একটি স্লিপার কোচ বাস (Sleeper coach bus) ও ট্রাকের (Truck) মুখোমুখি সংঘর্ষে ঝলসে মৃত্যু ২০’র বেশি যাত্রী। আহত বহু। ভোর তিনটে নাগাদ কর্নাটকের চিত্রদূর্গে পৌঁছতেই দুর্ঘটনার কবলে পড়ে বাসটি। স্থানীয় সূত্রে জানা গিয়েছে, ৪৮ নম্বর জাতীয় সড়কে উলটো দিক থেকে আসা একটি ট্রাকের সংঘর্ষে মুখোমুখি পড়ে বাসটি। খবর পেয়ে ঘটনাস্থলে আসে পুলিশ, দমকল। দীর্ঘক্ষণের চেষ্টায় আগুন নিয়ন্ত্রণে আসে। ঘটনায় শোকস্তব্ধ প্রধানমন্ত্রী নরেন্দ্র মোদি।

বুধবার বাসটি বেঙ্গালুরুর শিবমোগার উদ্দেশে যাত্রা করেছিল। কর্নাটকের চিত্রদুর্গে পৌঁছতেই এই দুর্ঘটনা ঘটে। জীবন্ত পুড়ে মৃত্যু হয়েছে ২০ জনের বেশি যাত্রীর। বিকট চিৎকার, আর্তনাদ শুনে স্থানীয়রাই উদ্ধারে ছুটে আসে। পুলিশ সূত্রে খবর, বাসটিতে ২৯ জন যাত্রী ছিলেন। ৩২ সিটযুক্ত বাসে ছিলেন ১৫ জন মহিলা বাকি পুরুষ।

আরও পড়ুন- ভূস্বর্গে চাঞ্চল্যকর ঘটনা, সেনাছাউনিতেই খুন জওয়ান!

জানা গেছে, যাত্রীরা প্রায় সবাই ঘুমোচ্ছিলেন। আচমকা এই দুর্ঘটনা ঘটে। বাস চালক ও কন্ডাকটর লাফিয়ে প্রাণে বাঁচেন।

ইন্সপেক্টর জেনারেল রবিকান্ত গৌড়া জানিয়েছেন, ট্রাকটি প্রথমে ডিভাইডারে ধাক্কা খায়। এর পরে বাসটি দুর্ঘটনার কবলে পড়ে। প্রাথমিক তদন্ত জানা গেছে, ট্রাকটি বাসের জ্বালানি ট্যাঙ্কে ধাক্কা মারে। এর ফলে দপ করে আগুন জ্বলে যায়। দুর্ঘটনায় মারা গেছেন ট্রাক চালক কুলদীপ। এই ট্রাক চালকের গাফিলতিই এই দুর্ঘটনার কারণ হিসেবে দায়ী বলে মনে করছে পুলিশ। দুর্ঘটনায় মৃত্যু হয়েছে ট্রাক চালকেরও।”

দুর্ঘটনাস্থল পরিদর্শন করেছেন পুলিশ সুপার রণজিৎ। হিরিউর গ্রামীণ থানায় অভিযোগ দায়ের হয়েছে। প্রধানমন্ত্রীর দফতর থেকে মৃত আহতদের জন্য যথাক্রমে ২ লক্ষ ও ৫০ হাজার টাকার ক্ষতিপূরণ ঘোষণা করা হয়েছে।

দেখুন আরও খবর-